Kvalitetsrapport for folkeskolen 2014/15 
Sagsfremstilling 
168.     Kvalitetsrapport for folkeskolen 2014/15 - Åbent 
  
  
SAGENS INDHOLD 
De nationale krave til kvalitetsrapport for folkeskolen er med en ny bekendtgørelse af 23. juni 2014 fra 
Undervisningsministeriet blevet ændret som en del af de regelforenklinger, der følger af folkeskolereformen.  
  
Børn og Skole foreslår her, at de nye nationale krav til kvalitetsrapporten suppleres med lokale kvalitetsmål. 
  
Kvalitetsrapporten skal i henhold til bekendtgørelsen fremover udarbejdes hvert andet år fremfor hvert år. Dog skal 
der udarbejdes en kvalitetsrapport for såvel skoleåret 2014/15 som 2015/16. [adresse] har haft 
dispensation til at udarbejde kvalitetsrapport for folkeskolen hvert andet år i perioden 2011-2013. 
  
Kvalitetsrapporten består fremover kun af en kommunal rapport. Det er ikke længere lovpligtigt, at hver enkelt skole 
skal have deres egen rapport. Intentionerne med ændringerne er at gøre kvalitetsrapporten mere resultatorienteret 
og fremadrettet fremfor tilbageskuende. 
  
Ifølge den ny bekendtgørelse skal kvalitetsrapporten fremover udelukkende indeholde resultater i form af:  
  
· Karaktergennemsnit ved folkeskolens 9. klasseprøver inklusiv socioøkonomisk reference 
· Andelen af elever der klarer sig henholdsvis ’supergodt’, ’godt’ og ’dårligt’ i dansk læsning og matematik i de 
nationale test uanset social baggrund 
· Overgang til og fastholdelse i ungdomsuddannelser 
· Klager til Klagenævnet for Specialundervisning 
· Resultater af obligatorisk elevtrivselsundersøgelse (fra skoleåret 2015/16) 
· Midlertidige krav: Kompetencedækning på kommuneniveau og andel af folkeskoleelever der undervises i 
almenundervisningen 
  
Alle data leveres af Undervisningsministeriet. 
  
Kvalitetsrapporten skal på baggrund af ovenstående resultater indeholde: 
  
 
Byråd 
23. september 2014 
Sagsnr. 710-2014-
40802 
Dok.nr. 710-2014-
210953 
Sagsbehandler 
DPHPJE 
  
Tidl. politisk behandling 
BY, 17.12.13, pkt. 196, BY, 25.02.14, pkt. 33 
Forventet sagsgang 
BS-U, ØK, BY 
Lovgrundlag 
Folkeskoleloven, BEK nr. 698 af 23. juni 2014 
· En vurdering af skolevæsenets samlede niveau i forhold til nationale og lokalt fastsatte mål  
· En vurdering af de enkelte skolers niveau i forhold til nationale og lokalt fastsatte mål 
· Eventuelle handleplaner med opfølgende initiativer med henblik på at forbedre niveauet i skolevæsenet eller på 
skolen 
  
Foruden resultater skal kvalitetsrapporten kun indeholde oplysninger om processer (indsatsområder) i form af 
eventuelle handleplaner inklusiv opfølgning, hvor det vurderes nødvendigt. Kvalitetsrapporten skal altså ikke 
indeholde oplysninger om rammer (nøgletal på skoleområdet). 
  
Ifølge den ny bekendtgørelse træffer byrådet beslutning om, hvilke yderligere oplysninger, der eventuelt skal indgå i 
kvalitetsrapporten. 
  
VURDERING 
[adresse] har hidtil anvendt kvalitetsrapporten til at følge op på lokale fokusområder - jf. krav i den tidligere 
bekendtgørelse om kvalitetsrapporter. Desuden er det faglige niveau blevet fulgt gennem supplerende 
målsætninger, som Byrådet har vedtaget. Status på målopfyldelse i forhold til disse mål er ligeledes blevet 
afrapporteret via kvalitetsrapporten. 
  
De hidtidige, supplerende mål i [adresse] var følgende:  
  
· Faglighed og evalueringskultur  
· Inklusion og specialpædagogisk bistand 
· Ro og trivsel i klassen 
· It i undervisningen 
· Mål og indhold for skolefritidsordninger  
· Ledelse 
  
Børn og Skoledirektøren foreslår, at de hidtidige, supplerende mål fastholdes med følgende bemærkninger: 
  
Fokusområderne ’Faglighed og evalueringskultur’ og ’Ro og trivsel i klassen’ følges ved hjælp af de resultater, der 
obligatorisk skal indgå i kvalitetsrapporten.  
  
Børn og Skole foreslår endvidere, at fokusområderne Inklusion og specialpædagogisk bistand, It i 
undervisningen/digitale læringsformer og Ledelse indgår i kvalitetsrapport 2014/15 som kommunale kvalitetsmål 
med mål og delmål. Med tilføjelsen ’it i undervisningen/ digitale læringsformer’ ønsker Børn og Skole at skifte fokus 
fra kvantitet til fokus på læring med digitale medier. Se bilag. 
  
Der er udsendt en ny bekendtgørelse om krav til indholdet af mål- og indholdsbeskrivelser for folkeskolens 
skolefritidsordninger (BEK nr. 699 af 23/06/2014). På baggrund af denne bekendtgørelse er det nødvendigt at 
redigere den nuværende mål- og indholdsbeskrivelse for skolefritidsordninger. Arbejdet præsenteres for Børne- og 
Skoleudvalget på et senere møde. Sideløbende er der et udviklingsarbejde i § 17, stk. 4 udvalget for Samspil 
mellem skoler, fritid og foreningsliv. Børn og Skole foreslår derfor, at fokusområdet ’Mål og indhold for 
skolefritidsordninger’ udgår af kvalitetsrapport 2014/15.  
  
Børn og Skole foreslår endvidere, at den enkelte skole fremover udarbejder en kvalitetsrapport med obligatoriske 
oplysninger og status på kommunale kvalitetsmål.  
  
Børn og Skole har til brug for kvalitetsstyringen af skolerne indgået en kontrakt med ’Dorte Thorsen og Hjertet 
Dokumentation Skole’. Dette system er blandt andet valgt, fordi samme system anvendes til kvalitetsrapporter på 
dagtilbudsområdet. Dermed kan kvalitetsrapporterne fremover også afspejle bestræbelserne på at sikre kontinuitet 
og progression i børnenes læring. 
  
ØKONOMISKE KONSEKVENSER 
Udgifter til ’Dorte Thorsen og Hjertet Dokumentation skole’ er 95.000 kr./år. Hidtil har udgiften været 45.000 kr./år 
for skoleområdet. Merudgiften dækkes inden for den eksisterende budgetramme.  
  
INDSTILLING 
Børne- og skoledirektøren indstiller til Byrådet: 
  
1. At ’Inklusion’, ’It i undervisningen/digitale læringsformer’ og ’Ledelse’ indgår i kvalitetsrapport 2014/15 som 
kommunale kvalitetsmål 
2. At den enkelte skole udarbejder en kvalitetsrapport med obligatoriske oplysninger og status på kommunale 
kvalitetsmål 
  
BESLUTNING 
  
Børne- og Skoleudvalget, 11. september 2014: 
Fraværende: Ingen 
  
Ad 1) Indstilles godkendt. 
Ad 2) Indstilles godkendt. 
  
Økonomiudvalget, 16. september 2014: 
Fraværende: Ritt Ravn 
  
Indstilles godkendt. 
  
Bilag 
  
  
  
  
Byråd, 23. september 2014: 
Fraværende: Børge Johnsen 
  
Godkendt. 
Kommunale kvalitetsmål 2014/15 
710-2014-200621 
